el el el el el el el el el el el el el el el el el el el el el el el el en el es el el el el el en el el el fr el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Αυτό το λήμμα χρειάζεται επιμέλεια ώστε να ανταποκρίνεται σε υψηλότερες προδιαγραφές ορθογραφικής και συντακτικής ποιότητας ή μορφοποίησης.
Για περαιτέρω βοήθεια, δείτε τα λήμματα πώς να επεξεργαστείτε μια σελίδα και τον οδηγό μορφοποίησης λημμάτων.
Το Αυτοκρατορικό Κολέγιο του Λονδίνου[1][2][3] (αγγλικά: Imperial College London, επίσημα: The Imperial College of Science, Technology and Medicine)[4] είναι πανεπιστήμιο στο Ηνωμένο Βασίλειο, γνωστό για τους κλάδους της τεχνολογίας, της ιατρικής, των θετικών επιστημών και χρηματοικονομικών επιστημών. Η φετινή αξιολόγηση πανεπιστημίων QS World Universities rankings το κατατάσσει ως το 9ο καλύτερο πανεπιστήμιο στον κόσμο.[5]
Αυτοκρατορικό Κολέγιο του Λονδίνου
Scientia Imperii Tecus et Tutamen
Η Γνώση είναι το Στολίδι και η Προστασία της Αυτοκρατορίας
Το 2014 διέθετε 7.240 διοικητικούς υπαλλήλους και 14.735 φοιτητές εκ των οποίων 8.931 προπτυχιακοί και 5.804 μεταπτυχιακοί.[6]
1 Ίδρυση - Αυτονομία
Το Imperial College ιδρύθηκε το 1907 με την συνένωση 3 κολεγίων, του City & Guilds College, του Royal College of Science και του Royal School of Mines (τα οποία είχαν ιδρυθεί μεταξύ 1745 και 1778). Το Ινστιτούτο πήρε Βασιλική Χάρτα το 1907 από τον βασιλιά Εδουάρδο Ζ΄ και προσχώρησε στο πανεπιστήμιο του Λονδίνου (University of London). Το αρχικό του όνομα ήταν Imperial College of Science and Technology.
Αυτά τα κολλέγια απετέλεσαν τον καταστατικό κορμό του πανεπιστημίου, αλλά αργότερα μια σχολή οικονομικών επιστημών προσετέθη σ' αυτά. Πρόκειται περί του Imperial College Business School (γνωστού επίσης και ως Tanaka Business School -την προηγούμενη ονομασία του- προς τιμήν του χρηματοδότη του, του οποίου τωρα το όνομα φέρει μόνο το κτίριο της σχολής, Tanaka Building). Κατόπιν, ιατρικές σχολές εδρευόμενες σε διάφορα νοσοκομεία του Λονδίνου συνεχωνεύθησαν και προσχώρησαν στο πανεπιστήμιο, το οποίο πλέον πήρε την σημερινή του ονομασία Imperial College of Science, Technology and Medicine.
Το 2007 κατόπιν έγκρισης της Συγκλήτου του Πανεπιστημίου του Λονδίνου, το Imperial College απεχώρησε από το όλο σώμα του πανεπιστημίου και πήρε ανεξαρτησία, ως αυτόνομο πλέον ίδρυμα τριτοβάθμιας εκπαίδευσης με τη δυνατότητα απονομής δικών του τίτλων σπουδών και ακαδημαϊκής ενδυμασίας. Ο σημερινός Πρύτανης του Πανεπιστημίου είναι ο Sir Roy Anderson.
Ήταν ένα από τα κολέγια του Πανεπιστημίου του Λονδίνου μέχρι την 8η Ιουλίου του 2007 που ανεξαρτητοποιήθηκε λόγω της ανώτερής του φήμης, ασκώντας το δικαίωμα χορήγησης δικών του πτυχίων και δημιουργώντας τις δικές του ακαδημαϊκές ενδυμασίες. Από το πανεπιστήμιο αποφοίτησαν επίστήμονες που έγιναν νομπελίστες κατά τη διάρκεια της λειτουργίας του[7] και συνδέεται με μια σειρά από αξιοσημείωτους διάσημους ανθρώπους.
Σε όλους τους αποφοιτήσαντες φοιτητές του Imperial College, μαζί με τον εγγεγραμμένο τίτλο σπουδών που αποκτούν μετά από επιτυχή φοίτησή τους, απονέμεται και το σχετικό δίπλωμα συνεταιρισμού (Associateship) με το πανεπιστήμιο. Οι αποφοιτήσαντες προπτυχιακών προγραμμάτων σπουδών παίρνουν ανάλογα με το συνιστόν κολέγιο: το ACGI (Associateship of the City & Guilds College), το ARCS (Associateship of the Royal College of Science) και το ARSM (Associateship of the Royal School of Mines) για τα αντίστοιχα κολέγια. Οι αποφοιτήσαντες μεταπτυχιακών προγραμμάτων σπουδών (μεταπτυχιακός τίτλος ειδίκευσης Master ή διδακτορικό δίπλωμα Doctorate) αποκτούν το DIC (Diploma of Imperial College). Αυτοί οι τίτλοι μπορούν να χρησιμοποιηθούν ως Postnominal Titles, δηλαδή τίτλοι που μπορούν να αναγράφονται μετά το ονοματεπώνυμο κάποιου.
Το 2020, με βάση την ARWU, το κολλέγιο βρέθηκε στην 25 θέση της παγκόσμιας κατάταξης των πανεπιστημίων.[8] Το 2021, με βάση το QS το κολλέγιο βρίσκεται στην 8 θέση της παγκόσμιας κατάταξης,[9] και με βάση το THE στην 11 θέση.[10]
Η κύρια πανεπιστημιούπολή του βρίσκεται στο Λονδίνο στην αριστοκρατική περιοχή του νοτίου Κένσινγκτον (South Kensington) στα όρια μεταξύ του Royal Borough of Kensington του Τσέλσι και της Πόλης του Ουεστμίνστερ, με την κεντρική είσοδό του στην Exhibitiοn Road. Επιπλέον, υπάρχουν δύο άλλα κύρια συγκροτήματα, το ένα στο Silwood Park (κοντά στο Άσκοτ στο Μπερκσάιρ) και το άλλο στο Wye (κοντά στο Άσφορντ στο Κεντ). Τα δύο αυτά συγκρoτήματα (campuses) χρησιμοποιούνται κυρίως από τις σχολές βιοεπιστημών, π.χ. βιολογία, και επιστημών σχετικών με την γεωργία και κτηνοτροφία, π.χ. ζωολογία και γεωργικές σπουδές. Επίσης, κατέχει και έναν αριθμό μικρών υποδομών μέσα στο Λονδίνο, οι οποίες ανήκουν στην ιατρική σχολή, μιας και τα νοσοκομεία είναι διάσπαρτα σε όλη την επικράτεια του Λονδίνου.
↑ Απολογισμός - αριστοτελειο πανεπιστημιο θεσσαλονικης auth.gr
↑ Τα καλύτερα πανεπιστήμια του κόσμου tovima.gr
↑ «Ιπτάμενοι» τρισδιάστατοι εκτυπωτές προστατεύουν από πυρηνικά απόβλητα kathimerini.gr
↑ PJGILL. «Charitable status». Αρχειοθετήθηκε από το πρωτότυπο στις 21 Σεπτεμβρίου 2013. Ανακτήθηκε στις 30 Σεπτεμβρίου 2014.
↑ «QS World University Rankings 2020». Ανακτήθηκε στις 4 Ιανουαρίου 2020.
↑ Annual Report and Accounts 2013–14". Αρχειοθετήθηκε 2014-12-31 στο Wayback Machine. Imperial College London. p. 5. Retrieved 2 January 2014.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 6 Οκτωβρίου 2014. Ανακτήθηκε στις 4 Απριλίου 2014.
↑ «ARWU World University Rankings 2020 | Academic Ranking of World Universities 2020 | Top 1000 universities | Shanghai Ranking - 2020». shanghairanking.com. Αρχειοθετήθηκε από το πρωτότυπο στις 12 Μαρτίου 2021. Ανακτήθηκε στις 23 Μαρτίου 2021.
↑ «QS World University Rankings 2021». Top Universities (στα Αγγλικά). Ανακτήθηκε στις 23 Μαρτίου 2021.
↑ «World University Rankings». Times Higher Education (THE) (στα Αγγλικά). 25 Αυγούστου 2020. Ανακτήθηκε στις 23 Μαρτίου 2021.